**Ministru kabineta rīkojuma projekta “Par valsts nekustamā īpašuma nedzīvojamās telpas K. Valdemāra ielā 4-35, Rēzeknē ieguldīšanu valsts akciju sabiedrības “Elektroniskie sakari” pamatkapitālā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts nekustamā īpašuma nedzīvojamās telpas K. Valdemāra ielā 4-35, Rēzeknē ieguldīšanu valsts akciju sabiedrības “Elektroniskie sakari” pamatkapitālā” (turpmāk – rīkojuma projekts) paredz atļaut Vides aizsardzības un reģionālās attīstības ministrijai (turpmāk – ministrija) ieguldīt valsts akciju sabiedrības ”Elektroniskie sakari” pamatkapitālā nekustamo īpašumu –  nedzīvojamo telpu K. Valdemāra ielā 4-35, Rēzeknē (kadastra numurs 2100 901 3798), lai nodrošinātu Elektronisko sakaru likuma 6. panta pirmās daļas 7. punktā deleģētās valsts funkcijas – veikt radiofrekvenču spektra radiomonitoringu – nodrošināšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 40.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2014. gada 23. jūlija rīkojumu Nr. 372 “Par nedzīvojamās telpas K. Valdemāra ielā 4 – 35, Rēzeknē, nodošanu Vides aizsardzības un reģionālās attīstības ministrijas valdījumā”, nekustamais īpašums K. Valdemāra ielā 4 – 35, Rēzeknē, kadastra numurs 2100 901 3798 (turpmāk – Īpašums) 2017. gada 28. aprīlī ierakstīts zemesgrāmatā uz valsts vārda ministrijas personā. Īpašums sastāv no nedzīvojamās telpas Nr. 35 (telpu grupas kadastra apzīmējums 2100 004 0830 001 035) 50 m2 platībā, 4800/383750 kopīpašuma domājamām daļām no būves (kadastra apzīmējums 2100 004 0830 001), un 4800/383750 kopīpašuma domājamām daļām no zemes (kadastra apzīmējums 2100 004 0830). Īpašumā ir izvietots valsts akciju sabiedrības „Elektroniskie sakari” (turpmāk – VASES) radiomonitoringa centra Rēzeknes reģionālā punkts.  Saskaņā ar Elektronisko sakaru likuma 6. panta pirmās daļas 7. punktu VASES ir uzdots veikt radiofrekvenču spektra radiomonitoringu. Sekmīgai radio monitoringa nodrošināšanai valstī VASES ir izveidojusi vienotu automatizētu radiofrekvenču spektra monitoringa sistēmu atbilstoši starptautiskajām prasībām un rekomendācijām. Nepārtrauktam radiofrekvenču spektra radiomonitoringam un informācijas iegūšanai par elektromagnētisko situāciju visā valstī, VASES ir izveidojusi radiofrekvenču spektra monitoringa punktus lielākajās pilsētās **- Rīgā, Liepājā, Ventspilī, Rēzeknē, Daugavpilī** un **Valmierā**. Lai maksimāli samazinātu traucējumu līmeni, radio monitoringa staciju atrašanās vietas tika rūpīgi izvēlētas, iepriekš veicot elektromagnētiskās situācijas izpēti un ievērojot vispārīgās nostādnes attiecībā uz monitoringa staciju atrašanās vietas izvēli.  Jaunu radio monitoringa staciju izveidei urbanizētās vietās ideālus apstākļus sasniegt ir sarežģīti, tāpēc ir svarīgi aizsargāt esošās radio monitoringa stacijas, nodrošinot iespējami lielāku telpisko atdalījumu. Saskaņā ar Aizsargjoslu likuma 14. panta 2.² un 2.³ punktu, aizsargjoslas ap stacionārajām radio monitoringa stacijām nosaka, lai nodrošinātu stacionāro radio monitoringa staciju netraucētu darbību gaisa telpā un novērstu tādu iespējamu traucējošu objektu nesaskaņotu būvniecību vai uzstādīšanu, kuri var ietekmēt novērojumu vai mērījumu rezultātu precizitāti un nepārtrauktību.  Lai mazinātu risku, ka aizvien pieaugošais radiosakaru lietotāju skaits var sarežģīt elektromagnētisko situāciju un palielināt arī radio monitoringa staciju uztverto signālu traucējumu varbūtību, ir nepieciešams nodrošināt nemainīgu Rēzeknes reģionālā radiomonitoringa punkta atrašanās vietu. Minēto varētu nodrošināt, ja Īpašums, kurā atrodas Rēzeknes monitoringa punkts, tiktu nodots VASES.  Rīkojuma projekts paredz saskaņā ar Publiskas personas mantas atsavināšanas likuma 40. pantu, lai nodrošinātu racionālu un efektīvu radiofrekvenču spektra un numerācijas resursu pārvaldi elektronisko sakaru nozarē, pilnveidot radiofrekvenču pārvaldības mehānismu, nodrošināt nepārtrauktu radiofrekvenču spektra uzraudzību un efektīvu frekvenču resursu plānošanu, kā arī publiskas personas komercdarbību saskaņā ar [Valsts pārvaldes iekārtas likuma](http://likumi.lv/ta/id/63545-valsts-parvaldes-iekartas-likums) [88. panta](http://likumi.lv/ta/id/63545-valsts-parvaldes-iekartas-likums#p88) pirmās daļas 2. punktu, ieguldīt Īpašumu VASES pamatkapitālā.  Saskaņā ar Publiskas personas kapitāla daļu un kapitālsabiedrību pārvaldības likuma 12. panta pirmo daļu kapitāla daļu turētāja pārstāvis pieņem lēmumu par sabiedrības pamatkapitāla palielināšanu, savukārt, minētā likuma 94. panta pirmās daļas 9. punkts noteic, ka tikai akcionāru sapulcei ir tiesības pieņemt lēmumus par sabiedrības pamatkapitāla palielināšanu vai samazināšanu. Akcionāru sapulce lēmumu par pamatkapitāla palielināšanu un pamatkapitāla palielināšanas noteikumiem pieņems pēc jautājuma izskatīšanas Ministru kabineta sēdē.  Šobrīd VASES pamatkapitāls ir8 721 583eiro. Īpašuma ieguldīšanas rezultātā palielināsies VASES un valstij piederošo VASES akciju skaits. Īpašumu mantiskā ieguldījuma vērtība 2017.gada 15. novembrī ir 10 800 eiro. Saskaņā ar Komerclikuma 154.panta pirmo daļu mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā. 2017.gada 15. novembra novērtējumu Nr. K-17/66 veica nekustamā īpašuma sertificētais vērtētājs Juris Guntis Vjakse, kas atbilst Ministru kabineta 2010.gada 29.jūnija noteikumos Nr.598 “Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzītajām prasībām” paredzētajām prasībām.  Arī turpmāk 100% VASES akciju piederēs valstij (ministrijai), kā rezultātā valsts (ministrija) ar VASES starpniecību arī turpmāk varēs nodrošināt kontroli pār nekustamo īpašumu.  Atbilstoši Publiskas personas kapitāla daļu un kapitālsabiedrību pārvaldības likuma 57.panta ceturtās daļas 5.punktam ir noteikts VASES vispārējais stratēģiskais mērķis – nodrošināt racionālu un efektīvu radiofrekvenču spektra un numerācijas resursu pārvaldi elektronisko sakaru nozarē, pilnveidot radiofrekvenču pārvaldības mehānismu, nodrošināt nepārtrauktu radiofrekvenču spektra uzraudzību un efektīvu frekvenču resursu plānošanu. VASES stratēģiskais mērķis 2016.-2019.gadam ir noteikts – radiofrekvenču spektra uzraudzības sistēmas attīstīšana, paplašinot stacionāri pārraugāmo teritoriju, kurā notiek nepārtraukta 24 stundu radiofrekvenču spektra uzraudzība, paaugstinot informācijas apjomu un kvalitāti efektīvai frekvenču resursu plānošanai (papildus resursu/kanālu noteikšana), sniedzot operatīvu 24/7 informāciju par notiekošo frekvencēs, kuras tiek izmantotas sabiedriskās kārtības un drošības nodrošināšanai (policija, neatliekamā medicīniskā palīdzība), aviācijas drošībai un kuģošanai, radiosakaru nodrošināšanai, kas aptver lielu cilvēku skaitu.  Ņemot vērā VASES vispārējo stratēģisko mērķi, VASES deleģēto valsts pārvaldes uzdevumu – nodrošināt nepārtrauktu radiofrekvenču spektra radiomonitoringu, kā arī to, ka radio monitorings ir būtiska radiofrekvenču spektra pārvaldīšanas procesa sastāvdaļa, VASES sekmīgai funkciju nodrošināšanai ir nepieciešams lemt par Īpašuma ieguldīšanu VASES pamatkapitālā. Īpašums tiktu izmantots tikai VASES ar Elektronisko sakaru likuma 6. panta pirmās daļas 7. punktā deleģētās valsts funkcijas – veikt radiofrekvenču spektra radiomonitoringu - nodrošināšanai.  Atbilstoši Publiskas personas mantas atsavināšanas likuma 3. panta pirmās daļas 4. punktam un 40. panta pirmajai daļai valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, bet lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, VASES |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019** | | **2020** | | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | Projekts šo jomu neskar | | | | | | |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | Projekts šo jomu neskar | | | | | | |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar | | | | | | |
| 5. Precizēta finansiālā ietekme | Projekts šo jomu neskar | | | | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Ar nepieciešamo izmaiņu veikšanu Latvijas Republikas Uzņēmumu reģistrā un Zemesgrāmatā saistītos izdevumus segs VASES un papildus valsts budžeta līdzekļi nebūs nepieciešami. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts ievietots sabiedrības līdzdalības nodrošināšanai ministrijas tīmekļvietnē [www.varam.gov.lv](http://www.varam.gov.lv) 2018.gada 26.janvārī. |
| 2. | Sabiedrības līdzdalība projekta izstrādē | Sabiedrības priekšlikumi vai iebildumi netika saņemti. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un VASES. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs K. Gerhards

Paipala 67026527

[Olga.Paipala@varam.gov.lv](mailto:Olga.Paipala@varam.gov.lv)